Torm põhjustab mitmes Euroopa riigis liikluskaost ja elektrikatkestusi | Välismaa | ERR
Torm põhjustab mitmes Euroopa riigis liikluskaost ja elektrikatkestusi ({{commentsTotal}})
{{1516281060000 | amCalendar}} Uuendatud: {{1516296180000 | amCalendar}}
Mitmes Euroopa riigis põhjustas torm neljapäeval ulatusliku liikluskaose ja elektrikatkestusi.
Hollandis suleti Schipholi lennujaam peaaegu tunniks ja Hollandi riiklik rongifirma pidi oma sõidud tühistama. Enne tormi puhkemist oli Hollandi rahvuslik lennufirma KLM tühistanud üle 200 lennu.
Samuti on tormituuled tekitanud kaose Hollandi sõiduteedel, puhudes ümber puid ning takistades puhastustöid.
Riigi lõunaosas Hoek van Hollandi sadamas mõõdeti tuulekiiruseks kuni 140 kilomeetrit tunnis.
Torm tabas ka naaberriiki Belgiat, kus tugevate tuulte tõttu suleti Ghenti sadam ja liiklus oli peatatud mitmes pealinna Brüsseli piirkonnas.
Saksa riiklik rongifirma Deutsche Bahn teatas neljapäeval, et peatas tormituulte tõttu kõik pikamaasõidud. Sõidus rongid jäävad seisma järgmises peatuses ja rohkem edasi ei sõida, ütles firma. Regionaal- ja kohalikud liinid kohati veel töötavad.
Mitmed koolid olid Saksamaal neljapäeval suletud ja riigis tühistati mõned lennud.
Suurbritannias tõid tormituuled kaasa elektrikatkestused ja põhjustasid pikki hilinemisi rongiliikluses.
Šotimaal soovitatakse autojuhtidel vältida sõitmist tugevate tuulte, paksu lumesaju ja libedate teetingimuste tõttu.
Rumeenias suleti lumetormide tõttu mitmed koolid, samuti on tuhanded inimesed elektrita. Tugevate tuulte tõttu suleti kolm Rumeenia Musta mere sadamat.
Torm on nõudnud Lääne-Euroopas kuue inimese elu
Lääne-Euroopas märatsev torm nõudis neljapäeval Belgias, Hollandis ja Saksamaal kuue inimese elu, ütlesid ametnikud.
Brüsselist lõunas hukkus naine, kelle auto peale langes tormist murtud puu. Mujal Belgias on vigastatud mitu inimest, kes on lendavate esemetega pihta saanud.
Hollandis on tormis hukkunuid kaks.
Ida-Saksamaal hukkus tuletõrjuja, kui talle kukkus Bad Salzungeni linnas peale puu. Puu pealekukkumise tagajärjel hukkus Hollandi piiri lähistel Emmerichi linnas ka üks 59-aastane mees.
Lääne-Saksamaal Lippstadtis hukkus liiklusõnnetuses mees, kes kaotas tugeva tuule tõttu kontrolli enda juhitud kaubiku üle ja sõitis vastassuunavööndisse.
Nordica Brüsseli lend maandus halva ilma tõttu Lille's
Nordica kaubamärki kasutava riikliku lennufirma Nordic Aviation Group Tallinn-Brüssel lend pidi halbade ilmaolude tõttu maanduma Prantsusmaal Lille's.
Nordica pressiesindaja Toomas Uibo ütles BNS-ile, et lend suunati ümber maanduma Lille's ning inimesed viidi bussiga Brüsselisse.
Uibo sõnul ettevõtte edasine lennugraafik juhtumi tõttu mõjutatud ei ole.
Euroopa lääneosas on tormis Eleanor saanud surma kolm inimest
TÄNA OTSE | 45. Tartu Maraton sõidetakse originaalrajal